SINTEZA
la proiectul Hotărârii Guvernului pentru aprobarea Regulamentului cu privire la acordarea  
facilităţilor  fiscale şi vamale la importul şi/sau livrările de mărfuri şi/sau servicii 
destinate implementării Proiectului ,,Învăţământul superior”

	Participantul la avizare (expertizare)/ consultare publică
	Conținutul obiecției/ propunerii
               (recomandării)
	Argumentarea autorului    
proiectului

	
	Avizare şi consultare publică           
	

	 Ministerul Educației                   și Cercetării   
(Aviz nr.14/916/26 06.10.2026)
	La pct. 1 din Regulamentului cu privire la acordarea facilităților fiscale și vamale, la importul și/sau livrările de mărfuri și servicii destinate implementării Proiectului ,,Învățământul Superior” considerăm necesară o clarificare privind aplicarea facilităților fiscale și vamale în cazul activităților realizate în cadrul finanțării adiționale a Proiectului „Învățământul superior”. 
În acest sens, propunem completarea pct.1 după sintagma Proiectului „Învățământul superior” cu următoarea sintagmă: „inclusiv activităților finanțate în cadrul acordurilor de finanțare adițională aferente Proiectului”.










La pct. 2 propunem completarea listei documentelor confirmative pentru aplicarea scutirii de TVA și de taxa vamală la importul mărfurilor.
 În acest sens, propunem ș completarea pct. 2.1 cu un nou subpunct 2.1.6, cu următorul cuprins: 
„2.1.6. numărul și data contractului de achiziție și/sau ale altui document contractual în baza căruia se efectuează importul.” Includerea acestei informații va permite identificarea mai clară a importului și a legăturii acestuia cu activitățile Proiectului.


La pct. 3 considerăm necesară clarificarea documentelor care pot fi prezentate pentru confirmarea importului de servicii. 
În acest sens, propunem completarea pct. 3.2 după sintagma 
„în conformitate cu prevederile art. 12 alin. (3) din Legea contabilității și raportării financiare nr. 287/2017” cu următoarea sintagmă: „precum și alte documente justificative prevăzute de acordurile de finanțare și/sau contractele încheiate în cadrul Proiectului.” Propunerea ține cont de specificul proiectelor finanțate din surse externe și de documentele utilizate în cadrul contractelor încheiate conform cerințelor practicilor internaționale.

La pct. 5 considerăm necesară o clarificare privind confirmarea destinației mărfurilor și serviciilor procurate pentru implementarea Proiectului. 
În acest sens, propunem completarea pct. 5 după sintagma „destinate implementării Proiectului” cu următoarea sintagmă: „în conformitate cu prevederile acordurilor de finanțare și ale contractelor încheiate în cadrul Proiectului”.










La pct. 6 considerăm necesară clarificarea prevederilor referitoare la mărfurile și serviciile procurate de la agenții economici rezidenți care nu au relații fiscale cu sistemul bugetar. 
În acest sens, propunem expunerea pct. 6 în următoarea redacție: 
„6. Mărfurile și serviciile destinate implementării Proiectului, procurate de la agenți economici rezidenți aflați pe teritoriul Republicii Moldova, care nu au relații fiscale cu sistemul bugetar, se scutesc de TVA fără drept de deducere, de taxa vamală și de taxa pentru mărfurile care, în procesul utilizării, cauzează poluarea mediului, în condițiile prevăzute de prezentul Regulament și de acordurile de finanțare aferente Proiectului.” Considerăm că această redacție va permite aplicarea clară și uniformă a facilităților fiscale și vamale pentru mărfurile și serviciile destinate implementării Proiectului, inclusiv pentru cele finanțate în cadrul finanțării adiționale.


La pct. 7 considerăm necesară clarificarea documentului prin care se confirmă destinația mărfurilor și serviciilor pentru care furnizorii/prestatorii solicită restituirea TVA. 
În acest ș sens, propunem expunerea pct. 7.6 în următoarea redacție: „7.6. scrisoarea emisă pe blancheta oficială de către Ministerul Educației și Cercetării, după caz, semnată de persoana cu funcție de răspundere/persoana abilitată cu drept de semnătură, care confirmă că mărfurile și/sau serviciile sunt destinate implementării Proiectului, cu indicarea, după caz, a beneficiarului, contractului și activității aferente Proiectului.” Considerăm că această completare va permite o identificare mai clară a operațiunilor pentru care se solicită restituirea TVA.





Suplimentar, recomandăm revizuirea pct. 8 în vederea clarificării mecanismului de restituire a TVA achitate pentru procurările efectuate anterior intrării în vigoare a hotărârii, în cazul în care acestea sunt aferente Proiectului. În acest sens, propunem următoarea redacție: 
„8. Sumele TVA achitate de donatori, implementatori sau beneficiari ai Proiectului pentru procurările de mărfuri și/sau servicii efectuate pe teritoriul Republicii Moldova, destinate realizării Proiectului și efectuate până la intrarea în vigoare a prezentei hotărâri, se restituie acestora în baza documentelor care confirmă procurarea și  achitarea mărfurilor și/sau serviciilor respective, prezentate Serviciului Fiscal de Stat împreună cu cererea de restituire, în condițiile legislației în vigoare.” 
Considerăm că această formulare va permite aplicarea prevederii și în cazul procurărilor efectuate anterior intrării în vigoare a Regulamentului, cu condiția confirmării destinației acestora pentru implementarea Proiectului.



Cu privire la finanțarea adițională a Proiectului recomandăm includerea în Regulament a unei prevederi care să clarifice aplicarea facilităților fiscale și vamale și pentru mărfurile și serviciile destinate activităților finanțate în cadrul finanțării adiționale a Proiectului „Învățământul superior”. 
În acest sens, propunem completarea Regulamentului cu un punct nou, cu următorul cuprins: 
„X. Prevederile prezentului Regulament se aplică și mărfurilor și/sau serviciilor destinate implementării activităților finanțate în cadrul acordurilor de finanțare adițională aferente Proiectului „Învățământul superior”, în condițiile stabilite de legislația națională și de acordurile de finanțare aplicabile.” 
Considerăm că această completare va asigura aplicarea unitară a facilităților fiscale și vamale pentru activitățile realizate în cadrul finanțării inițiale și al finanțării adiționale a Proiectului.

	Nu se acceptă, 
întrucât proiectul de hotărâre este elaborat în temeiul Legii nr. 68/2026, care reglementează acordarea facilităților fiscale și vamale pentru mărfurile și serviciile destinate implementării Proiectului „Învățământul superior”, finanțat în temeiul Acordului de împrumut (finanțarea suplimentară pentru Proiectul „Învățământul superior”) dintre Republica Moldova și Banca Internațională pentru Reconstrucție și Dezvoltare, ratificat prin Legea nr. 148/2025.
În acest context, aplicabilitatea facilităților fiscale și vamale asupra activităților finanțate din surse adiționale se determină în raport cu prevederile actelor normative care reglementează Proiectul și acordurile de finanțare aferente acestuia. În măsura în care aceste acte o să prevadă includerea activităților finanțate prin acordurile de finanțare adițională în cadrul Proiectului, facilitățile reglementate de proiectul de hotărâre vor fi aplicabile și acestor activități.



Nu se acceptă, 
întrucât pct. 2.3 din proiectul Regulamentului prevede deja prezentarea copiei contractului de achiziție a mărfurilor, document care permite identificarea raporturilor contractuale în baza cărora se efectuează importul. Prin urmare, informațiile suplimentare propuse nu justifică instituirea unei cerințe documentare distincte în conținutul scrisorii emise de Ministerul Educației și Cercetării.


Nu se acceptă, 
deoarece pct. 3.2 din proiectul Regulamentului permite prezentarea  documentelor aplicate în practica internațională








Nu se acceptă, 
întrucât pct. 5 din proiectul Regulamentului stabilește deja obligația furnizorilor și prestatorilor de a aplica facilitățile fiscale în baza scrisorii emise de Ministerul Educației și Cercetării, care confirmă că mărfurile și/sau serviciile respective sunt destinate implementării Proiectului. Totodată, pct. 5.1–5.4 stabilesc informațiile care trebuie să se regăsească în scrisoare, inclusiv denumirea acordului, a Proiectului, a beneficiarului, precum și denumirea și cantitatea mărfurilor sau denumirea serviciilor. În acest context, raportarea suplimentară la acordurile de finanțare și la contractele încheiate în cadrul Proiectului nu este necesară pentru confirmarea destinației bunurilor și serviciilor, aceasta fiind asigurată prin mecanismul de confirmare prevăzut de Regulament.


Nu se acceptă, 
întrucât pct. 6 din proiectul Regulamentului reglementează în mod expres regimul fiscal și vamal aplicabil mărfurilor și serviciilor destinate implementării Proiectului, procurate de la agenții economici rezidenți aflați pe teritoriul Republicii Moldova care nu au relații fiscale cu sistemul bugetar. De asemenea, sunt stabilite facilitățile aplicabile și documentele confirmative necesare, prin trimitere la pct. 2 și 3 din Regulament. Prin urmare, mecanismul de aplicare a facilităților este deja reglementat, iar completarea propusă cu o referire suplimentară la acordurile de finanțare nu este necesară, aplicarea facilităților urmând să se realizeze în condițiile Regulamentului și ale legislației naționale aplicabile.




Nu se acceptă, 
întrucât pct. 7.6 din proiectul Regulamentului prevede prezentarea scrisorii emise de Ministerul Educației și Cercetării, prin care se confirmă că mărfurile și serviciile pentru care se solicită restituirea TVA sunt destinate implementării Proiectului. Totodată, pct. 5 din Regulament stabilește conținutul informațional al scrisorii utilizate pentru confirmarea destinației mărfurilor și serviciilor livrate pe teritoriul Republicii Moldova. În aceste condiții, introducerea unor cerințe suplimentare obligatorii privind indicarea beneficiarului, a contractului și a activității aferente Proiectului în cadrul pct. 7.6 nu este considerată necesară, întrucât scopul documentului este deja definit, iar informațiile relevante pot fi reflectate în scrisoare, după caz, în funcție de particularitățile operațiunii.


Nu se acceptă, 
mecanismul de aplicare a facilității urmează să fie interpretat și aplicat în coroborare cu prevederile legislației fiscale în vigoare. Astfel, restituirea TVA se va acorda în baza facturilor fiscale și a documentelor care justifică achitarea sumelor TVA pentru mărfurile/serviciile destinate implementării Proiectului respectiv.












Nu se acceptă, 
întrucât proiectul de hotărâre este elaborat în temeiul Legii nr. 68/2026, care reglementează acordarea facilităților fiscale și vamale pentru mărfurile și serviciile destinate implementării Proiectului „Învățământul superior”, finanțat în temeiul Acordului de împrumut (finanțarea suplimentară pentru Proiectul „Învățământul superior”) dintre Republica Moldova și Banca Internațională pentru Reconstrucție și Dezvoltare, ratificat prin Legea nr. 148/2025.
În acest context, aplicabilitatea facilităților fiscale și vamale asupra activităților finanțate din surse adiționale se determină în raport cu prevederile actelor normative care reglementează Proiectul și acordurile de finanțare aferente acestuia. În măsura în care aceste acte o să prevadă includerea activităților finanțate prin acordurile de finanțare adițională în cadrul Proiectului, facilitățile reglementate de proiectul de hotărâre vor fi aplicabile și acestor activități.

	Consiliul Concurenței
(Aviz nr.DJ-06/1104-2148 08.10.2026)
	Se propune ca proiectul să stabilească beneficiarii direcți și indirecți ai regimului preferențial, activitățile eligibile, mecanismul de selectare a întreprinderilor beneficiare și modul de asigurare a transparenței măsurilor fiscale propuse și mecanismul de monitorizare a respectării sistemului preferențial fiscal propus.
	Se acceptă parțial, prin completarea Notei de fundamentare, în partea ce ține de beneficiarii facilităților fiscale și vamale. Totodată, aplicarea și monitorizarea regimului de facilități fiscale și vamale se realizează prin verificarea documentelor justificative prevăzute de Regulament și prin exercitarea atribuțiilor de control ale Serviciului Vamal și ale Serviciului Fiscal de Stat, potrivit competențelor legale. Ministerul Educației și Cercetării confirmă destinația mărfurilor și serviciilor pentru implementarea Proiectului, iar autoritățile competente verifică îndeplinirea condițiilor de aplicare a facilităților în cadrul operațiunilor respective. Acest mecanism urmărește asigurarea legăturii dintre facilitățile acordate și destinația eligibilă a mărfurilor și serviciilor, precum și prevenirea aplicării nejustificate a regimului fiscal și vamal instituit.


	Ministerul Culturii   
(Aviz nr.03/1-09/2825 07.10.2026)
	Lipsă de obiecții și propuneri.
	S-a luat act

	Ministerul  Dezvoltării Economice și Digitalizării   
(Aviz nr.17/2-3453 07.10.2026)
	Lipsă de obiecții și propuneri.  
	S-a luat act

	Ministerul Agriculturii și Industriei Alimentare
(Aviz nr.2026 PHG-2888 06.10.2026)
	Lipsă de obiecții și propuneri.

	S-a luat act

	
	Expertiză

	

	Ministerul Justiției
(Aviz nr.04/1-12192 30.10.2026)
	Referitor la textul propriu-zis al proiectului, în clauza de adoptare, amintim că sursa de publicare a actelor normative se indică după următoarea formulă: (Monitorul Oficial al Republicii Moldova, anul publicării, numărul Monitorului, numărul articolului).
	Se acceptă

	Centrul Național Anticorupție
(Aviz nr. 06/2/19884 30.10.2026)
	[bookmark: _GoBack]Lipsă de obiecții și propuneri.
	S-a luat act


 

